《王宪皋督学滇中归，阻风雪于公安，留觞二首 其一》
明代·袁宗道

此日成僵卧，何期见子猷。牂牁万里到，驷马一尊留。

小邑饶村酿，长江苦石尤。无嗟乡路远，五日到黄州。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。